Diari Oficial de la Generalitat Valenciana


Sumari del DOGV 5820, del 04-08-2008 (2008/9715)

Informació pública de l'alternativa tècnica presentada al Programa d'Actuació Integrada del Polígon 1 SU del Pla General d'Ordenació Urbana d'Utiel.
----------------------------------------------------------------------------------------------------------------------------------------------------

### Dades del document

Número de DOGV
:   5820

Data del DOGV
:   04-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9715


Data del document
:   29-07-2008

Organisme emissor
:   Itrae Desarrollos Urbanisticos, SL

Tipus de document
:   Informació Pública

Descriptors 

:   * Utiel
    * pla d'urbanisme
    * empresa privada

Informació pública de l'alternativa tècnica presentada al Programa d'Actuació Integrada del Polígon 1 SU del Pla General d'Ordenació Urbana d'Utiel. [2008/9715]  
La mercantil ITRAE Desarrollos Urbanísticos, SL, amb seu social en el carrer Miguel Hernández, 2-1r-2a de Turís (València) i amb CIF número B-97310544, té intenció de participar en el concurs per a l'adjudicació del programa d'actuació integrada del polígon 1 del Pla General d'Ordenació Urbana d'Utiel, les bases particulars del qual van ser aprovades pel Ple de l'Ajuntament el 24 d'abril de 2008 i publicades en el Butlletí Oficial de la Província de València de data 2 de juny de 2008. L'anunci de licitació s'envia al Diari Oficial de la Unió Europea el 3 de juny de 2008, i l'anunci de licitació es va publicar en el Diari Oficial de la Comunitat Valenciana número 5797, de data 2 de juliol de 2008.  
De conformitat amb el que disposa l'article 134 de la Llei 16/2005, de 30 de desembre, de la Generalitat, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, per un termini d'un mes, comptat a partir de l'endemà de la publicació del present anunci en el DOCV, els documents següents:  
- Projecte d'urbanització.  
- Estudi acústic.  
Estos documents es troben protocol·litzats en la notaria de Vicenta Ramón Royo, amb residència i domicili en el carrer Dr. Alejandro García, núm. 21 d'Utiel (València). Així mateix se n'ha depositat una còpia en l'Ajuntament d'Utiel.  
Durant el termini d'exposició, qualsevol persona que ho desitge podrà comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, per a obtindre còpia de l'acta de protocol·lització o sol·licitar que se li exhibisca, així com formular al·legacions i suggeriments. Així mateix, podrà comparéixer en l'Ajuntament d'Utiel, en horari d'atenció al públic, on es troba depositada una còpia de la documentació esmentada, a fi d'examinar-la i presentar les al·legacions que crega oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del programa d'actuació integrada del polígon P1 del PGOU d'Utiel, al domicili fiscal dels que consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, de parador desconegut o que, intentada esta, no s'haguera pogut practicar, sense perjuí que l'avís als titulars esmentats s'efectue addicionalment per mitjà de publicació en el Butlletí Oficial de la Província de València.  
Turís, 29 de juliol de 2008.- L'apoderat: José Luis Beneito Gomis.